Προϊόντα και υπηρεσίες το 2012 (2011)

Η μονάδα ανάλυσης κινδύνου εκπόνησε 80 (20) στρατηγικές εκθέσεις, μεταξύ των οποίων περιλαμβάνονται τρεις τακτικές ετήσιες εκθέσεις, δύο ετήσιες εκθέσεις νέου τύπου, έξι ad hoc εκθέσεις, εννέα τριμηνιαίες εκθέσεις με ενημερώσεις κατάστασης και ανάλυση σχετικά με τα κράτη μέλη και επιλεγμένες περιφέρειες που γειτνιάζουν με την ΕΕ, καθώς και 60 εκθέσεις στρατηγικής παρακολούθησης. Παρήγαγε 482 (469) αναλυτικά προϊόντα για την υποστήριξη του σχεδιασμού, της υλοποίησης και της αξιολόγησης των κοινών επιχειρήσεων. Κατήρτισε 54 (112) εκθέσεις άλλων τύπων, συμπεριλαμβανομένων ενημερώσεων προς τη διοίκηση του Οργανισμού, την Ευρωπαϊκή Επιτροπή και άλλους ενδιαφερομένους. Δημοσίευσε επτά (έξι) στρατηγικές εκθέσεις απευθυνόμενες στο ευρύ κοινό στον ιστότοπο του Οργανισμού. Η έναρξη χρησιμοποίησης του επικαιροποιημένου κοινού μοντέλου ολοκληρωμένης ανάλυσης κινδύνου (Common Integrated Risk Analysis Model - CIRAM v 2.0) πραγματοποιήθηκε με τη μετάφρασή του σε επιλεγμένες γλώσσες της ΕΕ. Διοργανώθηκαν τέσσερις (τέσσερις) τακτικές συνεδριάσεις του δικτύου ανάλυσης κινδύνου του Frontex, πέντε συνεδριάσεις του νέου εξειδικευμένου δικτύου με τα κράτη μέλη όσον αφορά τη σχετική με τα έγγραφα απάτη στην ΕΕ, δύο (δύο) συνεδριάσεις τακτικής ανάλυσης κινδύνου, έξι (πέντε) περιφερειακές συνεδριάσεις/διασκέψεις εμπειρογνωμόνων και τρία περιφερειακά τεχνικά εργαστήρια. Σύμφωνα με τα καθήκοντα της μονάδας ανάλυσης κινδύνου εντός του EUROSUR, το 2012 πραγματοποιήθηκαν και κοινοποιήθηκαν/συζητήθηκαν κατά περίπτωση με τα κράτη μέλη στο πλαίσιο της ομάδας χρηστών του επιπέδου ανάλυσης (Analysis Layer User Group) τα ακόλουθα: εντός του επιπέδου ανάλυσης CPIP/ESP: παράδοση του περιεχομένου (281 προϊόντα το 2012), προπαρασκευαστικές εργασίες για τις βασικές υπηρεσίες και τα εργαλεία ανάλυσης, ανάπτυξη του σκεπτικού της μεθοδολογίας για την απόδοση επιπέδων επίπτωσης. Η μονάδα κοινών επιχειρήσεων (Joint Operations Unit, JOU) διοργάνωσε 17 (19) κοινές επιχειρήσεις, 12 (14) πιλοτικά σχέδια και 10 (15) διασκέψεις και 25 συνεδριάσεις. Επιπλέον, στο πλαίσιο των 39 (42) κοινών επιχειρήσεων επαναπατρισμού που συντόνισε ο Οργανισμός, επαναπατρίστηκαν 2 110(2 059) άτομα. Ο συνολικός αριθμός επιχειρησιακών ημερών που συσσωρεύθηκαν από όλες τις κοινές επιχειρήσεις ανήλθε σε 3 503(7 754) ημέρες. Ο αριθμός των επιχειρησιακών ανθρωποημερών που συσσωρεύθηκαν ήταν 117 114(105 038). Το κέντρο επιχειρήσεων του Frontex (Frontex Situation Centre, FSC) εκπόνησε 2 169(1 900) εκθέσεις κατάστασης, 31 εκθέσεις σοβαρών συμβάντων, 27 ενημερωτικές εκθέσεις και 13 (11) εκθέσεις αξιολόγησης αποστολών, ενώ ανήρτησε 145 ειδοποιήσεις για έγγραφα στη διαδικτυακή πύλη FOSS (Frontex-One-Stop-Shop) και 2 130 τεχνικά σφάλματα στο EUROSUR. Παραδόθηκαν ημερήσια ενημερωτικά δελτία σε 241 (400) λογαριασμούς και πραγματοποιήθηκαν 308 συμβολές σε μέσα μαζικής ενημέρωσης για ημερήσιες εκθέσεις κατάστασης και επιχειρησιακές ενημερώσεις. Το κέντρο επιχειρήσεων του Frontex, ως μοναδικό σημείο επαφής, διαχειρίστηκε περισσότερες από 24 000 (24 000) αποστολές αλληλογραφίας και παγίωσε την FOSS ως την κύρια πλατφόρμα ανταλλαγής πληροφοριών μεταξύ του Οργανισμού και των εξωτερικών εταίρων, αναρτώντας 6 000 έγγραφα. Το κέντρο επιχειρήσεων του Frontex έλαβε περίπου 30 000 συμβάντα μέσω της εφαρμογής πληροφόρησης σχετικά με τις κοινές επιχειρήσεις (Joint Operations Reporting Application, JORA) και διοργάνωσε εκπαίδευση σχετικά με τη JORA για 500 υπαλλήλους του Οργανισμού και των κρατών μελών/των χωρών που είναι συνδεδεμένες στο Σένγκεν. Η μονάδα επιμόρφωσης (Training Unit, TRU) διοργάνωσε 207 (223) δραστηριότητες επιμόρφωσης με 2 980(3 490) συμμετέχοντες (εμπειρογνώμονες σε θέματα επιμόρφωσης, εκπαιδευόμενοι κ.λπ.) στο πλαίσιο 3 προγραμμάτων που περιλάμβαναν 19 (20) έργα. Συνολικά, οι ενδιαφερόμενοι επένδυσαν 13 300(12 947) ανθρωποημέρες σε δραστηριότητες επιμόρφωσης. Στο πλαίσιο της εκπαίδευσης για την εξέλιξη της σταδιοδρομίας των συνοριοφυλάκων, ο Frontex ολοκλήρωσε την ανάπτυξη ενός τομεακού πλαισίου προσόντων για τη φύλαξη των συνόρων. Πρόκειται για γενικό πλαίσιο εκπαίδευση και κατάρτισης των συνοριοφυλάκων, με ιδιαίτερη έμφαση στην ενσωμάτωση των αρχών των θεμελιωδών δικαιωμάτων. Το τομεακό πλαίσιο προσόντων ακολουθεί τα εκπαιδευτικά πρότυπα που καθορίστηκαν σε επίπεδο ΕΕ στις διαδικασίες της Κοπεγχάγης και της Μπολόνια. Μονάδα εφεδρικών πόρων (Pooled Resources Unit, PRU): . Η ικανότητα αντίδρασης ενισχύθηκε σημαντικά με τη δημιουργία και τη διαχείριση νεοσύστατων εφεδρειών ευρωπαϊκών ομάδων συνοριοφυλάκων (European Border Guard Teams, EBGT) και τεχνικού εξοπλισμού, που πρόκειται να αναπτύσσονται στο πλαίσιο κοινών επιχειρήσεων, πιλοτικών σχεδίων και ταχειών επεμβάσεων. Η μονάδα εφεδρικών πόρων υλοποίησε επτά (έξι) σχέδια με σκοπό τη βελτίωση της συνολικής αποτελεσματικότητας των επιχειρήσεων του Οργανισμού. Στο πλαίσιο των έργων της, η εν λόγω μονάδα διοργάνωσε 11 εκδηλώσεις με τη συμμετοχή 295 ενδιαφερομένων από τα κράτη μέλη. Στις δραστηριότητες της μονάδας επενδύθηκαν συνολικά από τους ενδιαφερομένους περίπου 551 ανθρωποημέρες. Η μονάδα έρευνας και ανάπτυξης (Research and Development Unit, RDU) διοργάνωσε 39 (34) συνεδριάσεις για 1 020 συμμετέχοντες από τα κράτη μέλη, τις χώρες που είναι συνδεδεμένες στο Σένγκεν, τα θεσμικά όργανα της ΕΕ, διακυβερνητικούς και διεθνείς οργανισμούς, ακαδημίες, ερευνητικά ινστιτούτα και τη βιομηχανία. Υπάλληλοι της μονάδας συμμετείχαν σε περίπου 100 (130) εσωτερικές και εξωτερικές εκδηλώσεις. Η μονάδα έρευνας και ανάπτυξης κατάρτισε και διαβίβασε στους ενδιαφερομένους διάφορα έγγραφα, εκθέσεις και μελέτες: δύο έγγραφα ορθών πρακτικών, τρεις κατευθυντήριες οδηγίες, μία μελέτη, μία ανάλυση κόστους-οφέλους και μία τεχνική έκθεση. Εταιρική σχέση και συνεργασία με τρίτες χώρες: Κατά το 2012 υπογράφηκαν δύο (δύο) συμφωνίες εργασίας, μία με την Υπηρεσία Μετανάστευσης της Νιγηρίας και μία με το Εθνικό Συμβούλιο Ασφαλείας της Αρμενίας, αυξάνοντας σε 18 (16) τον συνολικό αριθμό των συμφωνιών εργασίας. Υπεγράφη μνημόνιο συμφωνίας με το Υπουργείο Εξωτερικών της Τουρκικής Δημοκρατίας. Στο πλαίσιο των αντίστοιχων συμφωνιών εργασίας, ενισχύθηκε περαιτέρω η επιχειρησιακή συνεργασία μεταξύ του Οργανισμού και των αρχών των τρίτων χωρών σε θέματα ασφάλειας/διαχείρισης των συνόρων, με σκοπό τη σταδιακή ανάπτυξη αμοιβαία επωφελών και βιώσιμων εταιρικών σχέσεων. Επιτεύχθηκαν απτά αποτελέσματα ιδίως στον τομέα της ανταλλαγής πληροφοριών, της κατάρτισης και των κοινών επιχειρησιακών δραστηριοτήτων. Συνεργασία με οργανισμούς της ΕΕ και διεθνείς οργανισμούς: Το 2012 υπογράφηκαν δύο συμφωνίες εργασίας με το Γραφείο των Ηνωμένων Εθνών για τον Έλεγχο των Ναρκωτικών και την Πρόληψη του Εγκλήματος (United Nations Office on Drugs and Crime, UNODC) και την Ευρωπαϊκή Υπηρεσία Υποστήριξης για το Άσυλο (European Asylum Support Office, EASO), αυξάνοντας σε 12 (10) τον συνολικό αριθμό των συμφωνιών εργασίας. Όσον αφορά τη συνεργασία μεταξύ οργανισμών, κατά το 2012 ο Frontex προήδρευε της ομάδας επαφών των οργανισμών της ΕΕ που δραστηριοποιούνται στον τομέα της δικαιοσύνης και των εσωτερικών υποθέσεων, με στόχο την προώθηση της συνεργασίας και τη δημιουργία συνεργιών μεταξύ των διαφόρων αυτών οργανισμών. Στο πλαίσιο αυτό, ο Οργανισμός διοργάνωσε αρκετές συνεδριάσεις διαφόρων συνεργατικών σχηματισμών, διάσκεψη εμπειρογνωμόνων για την προστασία των δεδομένων και την ετήσια συνεδρίαση των επικεφαλής των οργανισμών που δραστηριοποιούνται στον τομέα της δικαιοσύνης και των εσωτερικών υποθέσεων. Επίσης, τέθηκαν σε εφαρμογή διάφορες δραστηριότητες προς υλοποίηση της κοινής δήλωσης των Οργανισμών σχετικά με την εμπορία ανθρώπων.